Θευδίγιζελ

Ο Θευδίγιζελ ή Θευδέγιζελ, Theudigisel ή Theudegisel, στα λατινικά Theudigisclus και στα ισπανικά, γαλισιανά και πορτογαλικά Teudiselo, Teudigiselo, ή Teudisclo, (π. 500 – Δεκέμβριος 549) ήταν βασιλιάς των Βησιγότθων στην Ισπανία και τη Σεπτιμανία (548–549). Ορισμένες λίστες Βησιγότθων βασιλέων παρακάμπτουν τον Θευδίγιζελ, καθώς και τον Aγίλα Α΄, πηγαίνοντας απευθείας από τον Θεύδη στον Αθαναγίλδ.

 Βιογραφία 
Ο Θευδίγιζελ ήταν κορυφαίος στρατηγός των Οστρογότθων του Θεύδη και, όταν ο τελευταίος δολοφονήθηκε, κατάφερε να γίνει βασιλιάς. Peter Heather, The Goths (Oxford: Blackwell, 1996), p. 278 Είχε απωθήσει τους Φράγκους από την Ισπανία μετά την εισβολή τους στο 541, αποκόπτοντάς τους στο πέρασμα του Βαλκάρλου, αλλά δέχτηκε μία δωροδοκία για να τους επιτρέψει να επιστρέψουν στην πατρίδα τους. Ian Wood, The Merovingian Kingdoms: 450-751 (London: Longman, 1994), p. 170

Σύμφωνα με τον Ισίδωρο της Σεβίλλης, ο Θευδίγιζελ δολοφονήθηκε, επειδή "μόλυνε τους γάμους πολλών ισχυρών ανδρών με δημόσια πορνεία" και δολοφονήθηκε από μία ομάδα συνωμοτών κατά τη διάρκεια ενός συμποσίου στη Σεβίλλη. Isidore of Seville, Historia de regibus Gothorum, Vandalorum et Suevorum, chapter 44. Translation by Guido Donini and Gordon B. Ford, Isidore of Seville's History of the Goths, Vandals, and Suevi, second revised edition (Leiden: E. J. Brill, 1970), p. 21 Αν και συμφωνεί ότι ο Θευδίγιζελ απεβίωσε κατά τη διάρκεια ενός συμποσίου, ο Γρηγόριος τού Τουρ καταγράφει μία διαφορετική ιστορία για το τέλος του: στη μέση της εορτής, τα φώτα έσβησαν και ένας άγνωστος σκότωσε τον Θευδίγιζελ στο σκοτάδι. «Οι Βησιγότθοι είχαν υιοθετήσει την κατακριτέα συνήθεια να σκοτώνουν αδικαιολόγητα, όποιον βασιλιά τους δυσαρεστούσε και να τον αντικαθιστούν στον θρόνο από κάποιον, που προτιμούσαν», καταλήγει ο Γρηγόριος. Gregory of Tours, Decem Libri Historiarum, III.30. Translated by Lewis Thorpe, History of the Franks (Harmondsworth: Penguin, 1974), p. 187

Παραπομπές

Εξωτερικοί σύνδεσμοι


Κατηγορία:Βασιλείς των Βησιγότθων